Pep Guardiola

'''Josep 'Pep' Guardiola i Sala**, nado en Santpedor (Barcelona) o 18 de xaneiro de 1971, é un exfutbolista e actual adestrador de fútbol español, que dirixe o Manchester City dende 2016. Amplamente considerado como un dos mellores adestradores de tódolos tempos, é o segundo técnico con máis títulos da historia, cun total de 39, só por detrás de Alex Ferguson. Entre as súas conquistas conta con tres Ligas de Campións da UEFA, tres ligas españolas de Primeira División, tres Bundesligas alemás e seis Premier Leagues inglesas. É ademais o único adestrador con catro Copas Mundiais de Clubs, o único en ter gañado en dúas ocasións o triplete de liga, copa e máxima competición europea (unha co FC Barcelona e outra co Manchester City) e o único en conquistar seis títulos nunha mesma tempada.

Como futbolista xogaba de centrocampista e desenvolveu a maior parte da súa carreira deportiva no Barcelona, co que gañou seis ligas e unha Copa de Europa entre outros títulos. Foi internacional coa selección española, coa que participou no Mundial de 1994 e na Eurocopa de 2000, ademais de gañar a medalla de ouro nos Xogos Olímpicos de 1992.

## Traxectoria 
miniatura|esquerda|Josep Guardiola
Xogaba de centrocampista e o seu primeiro equipo foi o Fútbol Club Barcelona. Coa selección de fútbol de España disputou os Xogos Olímpicos de 1992, o Mundial de 1994 en Estados Unidos e a Eurocopa en 2000. Comezou adestrando ao FC Barcelona B, na súa primeira campaña no filial do club Catalán, onde lograría o ascenso de categoría. O 8 de maio de 2008 foi designado pola xunta directiva para adestrar ao Fútbol Club Barcelona para a tempada 2008/2009, en substitución de Frank Rijkaard, club co que acadou un fito histórico ao facer un sexteto coa consecución da Liga española, a Copa do Rei a Copa da Champions League, a Supercopa de España a Supercopa de Europa e o Mundial de Clubs.

## Palmarés 
### Como futbolista 
;Barcelona B
* **Segunda División B (1):** 1990/91.

;Barcelona
* **Liga de España (6):** 1990/91, 1991/92, 1992/93, 1993/94, 1997/98, 1998/99.
* **Copa do Rei (2):** 1996/97, 1997/98.
* **Supercopa de España (4):** 1991, 1992, 1994, 1996.
* **Copa de Europa (1):** 1991/92.
* **Recopa de Europa (1):** 1996/97.
* **Supercopa de Europa (2):** 1992, 1997.

;España
* **Xogos Olímpicos (1):** Medalla de ouro 1992.

### Como adestrador 
;Barcelona B
* **Terceira División (1):** 2007/08.

;Barcelona
* **Liga de España (3):** 2008/09, 2009/10, 2010/11.
* **Copa do Rei (2):** 2008/09, 2011/12.
* **Supercopa de España (3):** 2009, 2010, 2011.
* **Liga de Campións (2):** 2008/09, 2010/11.
* **Supercopa de Europa (2):** 2009, 2011.
* **Copa Mundial de Clubs da FIFA (2):** 2009, 2011.

;Bayern de Múnic
* **Bundesliga (3):** 2013/14, 2014/15, 2015/16.
* **Copa de Alemaña (2):** 2013/14, 2015/16.
* **Supercopa de Europa (1):** 2013.
* **Copa Mundial de Clubs da FIFA (1):** 2013.

;Manchester City
* **Premier League (6):** 2017/18, 2018/19, 2020/21, 2021/22, 2022/23, 2023/24.
* **FA Cup (2):** 2018/19, 2022/23.
* **EFL Cup (4):** 2017/18, 2018/19, 2019/20, 2020/21.
* **Community Shield (3):** 2018, 2019, 2024.
* **Liga de Campións (1):** 2022/23.
* **Supercopa de Europa (1):** 2023.
* **Copa Mundial de Clubs da FIFA (1):''' 2023.

#### Distincións individuais 
* Mellor adestrador masculino do mundo pola FIFA: 2011
* Incluído no equipo do ano da UEFA: 2009, 2011
* Mellor adestrador do mundo pola IFFHS: 2009, 2011
* Mellor adestrador do mundo pola revista World Soccer: 2009, 2011
* Once de Ouro ao mellor adestrador de Europa: 2009, 2011
* Premio LFP ao mellor adestrador da Liga de España: 2009, 2011
* Trofeo Miguel Muñoz ao mellor adestrador da Liga de España: 2009, 2010
* Premio Don Balón ao mellor adestrador da Liga de España: 2009, 2010
* Fillo predilecto de Santpedor: 2009
* Premio Catalán do ano: 2009
* Real Orden del Mérito Deportivo na categoría Medalla de Ouro:2010
* Medalla de Honra do Parlamento de Cataluña: 2011

## Véxase tamén 
### Ligazóns externas 
* fcbarcelona.com - Ficha de Josep Guardiola